
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 27 
                                                            din 27 februarie 2025
privind constituirea comisiei de evaluare a ofertelor depuse în cadrul procedurii licitației organizate în vederea vânzării bunurilor imobile proprietate privată a Municipiului Sighișoara 

și a comisiei de soluționare a contestațiilor 

Consiliul Local al Municipiului Sighişoara, întrunit în ședință ordinară,
 
Luând act de proiectul de hotărâre, înregistrat cu nr. 4.241/04.02.2025 şi la Consiliul Local Sighișoara cu nr. 5.574/12.02.2025, de referatul de aprobare, înregistrat cu nr. 4.242/04.02.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Regulamentului de vânzare a bunurilor imobile aparținând domeniului privat al Municipiului Sighișoara, aprobat prin Hotărârea Consiliului Local Sighișoara nr. 181 din 26 august 2021, așa cum a fost modificat și completat, și ulterior actualizat prin Hotărârea Consiliului Local Sighișoara nr. 142 din 26 septembrie 2024;

Luând în considerare că pentru punerea în aplicare a prevederilor hotărârii/hotărârilor Consiliului Local Sighișoara cu privire la vânzarea de bunuri imobile aparținând domeniului privat al Municipiului Sighișoara, se impune constituirea unei comisii de evaluare a ofertelor depuse în cadrul procedurii licitației organizate și a unei comisii de soluționare a contestațiilor;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare, care stabilesc cadrul legal pentru înstrăinarea bunurilor imobile aparținând domeniului privat al unităților administrativ - teritoriale, cu precădere cele ale art. 363 - 364 din aceasta;

Având în vedere prevederile Legii nr. 287/2009 privind Codul civil, republicat, cu modificările și completările ulterioare, în speță cele care reglementează aspectele referitoare la drepturile reale și modalitățile de tranzacționare a bunurilor imobile;

Având în vedere alegerile pentru autoritățile administrației publice locale desfășurate în data de 09 iunie 2024, în urma cărora au fost aleși pentru o perioadă de 4 ani, membrii consiliului local ce vor compune noul Consiliu Local Sighișoara, validați de către Judecătoria Sighișoara, potrivit încheierii nr. 3617/15.10.2024, pronunțată în dosarul nr. 5189/308/2024, rămasă definitivă prin decizia civilă nr. 485/25.10.2024, pronunțată de Tribunalul Mureș, în dosarul nr. 5189/308/2024;

Văzând Ordinul Prefectului Județului Mureș nr. 463/29.10.2024 privind declararea ca legal constituit, a Consiliului Local al Municipiului Sighișoara, începând cu data de 26.10.2024, data la care acesta a fost convocat în acest scop în ședință ceremonioasă de constituire, convocare realizată în conformitate cu Ordinul Prefectului Județului Mureș nr. 352/16.10.2024, urmând ca în termenul prevăzut de dispozițiile din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, să fie realizată procedura de validare a mandatelor supleanților;

Având în vedere validarea mandatelor celor 2 supleanți rămași, în conformitate cu prevederile art. 119 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, potrivit încheierii civile nr. 4049/15.11.2024, pronunțată de Judecătoria Sighișoara, în dosarul nr. 5715/308/2024;


Având în vedere că, în acest context este necesară desemnarea noilor reprezentanți ai Consiliului Local Sighișoara, care compun Consiliul Local Sighișoara, în cadrul comisiei de evaluare a ofertelor depuse în cadrul procedurii licitației organizate în vederea vânzării bunurilor imobile proprietate privată a Municipiului Sighișoara și a comisiei de soluționare a contestațiilor, și adoptarea astfel a unei hotărâri a acestui organ deliberativ;
Având în vedere adresa cu nr. MSG_DEX21579/2024 a Administrației Județene a Finanțelor Publice Mureș, înregistrată la Municipiul Sighișoara cu nr. 39.238/12.12.2024,  prin care Administrația Județeană a Finanțelor Publice Mureș și-a desemnat reprezentanții care vor fi nominalizați în cadrul comisiei de evaluare a ofertelor depuse în cadrul procedurii licitației organizate în vederea vânzării bunurilor imobile proprietate privată a Municipiului Sighișoara și a comisiei de soluționare a contestațiilor; 

Având în vedere Raportul de specialitate al Direcției Arhitect Șef – Compartimentul Administrarea Domeniului Public şi Privat, înregistrat cu nr. 4.244/04.02.2025, prin care se propune constituirea comisiei de evaluare a ofertelor depuse în cadrul procedurii licitației organizate în vederea vânzării bunurilor imobile proprietate privată a Municipiului Sighișoara și a comisiei de soluționare a contestațiilor; 

            Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b” și alin. (14), art. 139 alin. (1) şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

      H O T Ă R Ă Ş T E:

Art. 1. (1) Se aprobă constituirea comisiei de evaluare a ofertelor depuse în cadrul procedurii licitației organizate în vederea vânzării bunurilor imobile proprietate privată a Municipiului Sighișoara. 

(2) Ca urmare a prevederilor art. 1 alin. (1) din prezenta hotărâre, se desemnează din partea Consiliului Local Sighișoara ca reprezentanți în această comisie, următorii consilieri locali:

1. Kreuzer Erzsebet

- membru;

2. Duma Felix - Lucian           - membru;

3. Joița Alexandra - Ionela
- membru;

4 Șoneriu Mihai - Marcel       - membru;

5. Gall Erno

            - membru supleant;

6. Horumb Maria

- membru supleant;

7. Toma Alexandru

- membru supleant.

(3) Se desemnează din cadrul Administrației Județene a Finanțelor Publice Mureș, ca reprezentanți în această comisie, următorii:

1. Bucur Anca



- membru;

2. Groza Maria Mirabela

- membru supleant.

Art. 2. (1) Se aprobă constituirea comisiei de soluționare a contestațiilor depuse în cadrul procedurii de vânzare a imobilelor aflate în proprietatea privată a Municipiului Sighișoara.

(2) Ca urmare a prevederilor art. 2 alin. (1) din prezenta hotărâre, se desemnează din partea Consiliului Local Sighișoara ca reprezentanți în comisia de soluționare a contestațiilor, următorii consilieri locali:

1. Șandru Stela - Maria
- membru;

2. Mihai Ileana - Mirela          - membru;

3. Fintoc Lucian - Aurel
- membru;

4. Tűrk Michaela

- membru;

5. Grecu Andrei - Victor         - membru supleant;

6. Moldovan Ovidiu - Aurel
- membru supleant;

7. Moiseș Florian Dan

- membru supleant.

(3) Se desemnează din cadrul Administrației Județene a Finanțelor Publice Mureș, ca reprezentanți în comisia de soluționare a contestațiilor depuse în cadrul procedurii de vânzare a imobilelor aflate în proprietatea privată a Municipiului Sighișoara, următorii:

1. Năsturaș Gabriela

            - membru;

2. Săcălean Carmen

            - membru supleant

Art. 3. Se alege dintre membrii desemnați, potrivit art. 1 din prezenta, în comisia de evaluare a ofertelor depuse în cadrul procedurii licitației organizate în vederea vânzării bunurilor imobile proprietate privată a Municipiului Sighișoara, în calitate de președinte al acesteia, doamna consilier local Kreuzer Erzsebet, iar în calitate de secretar al acesteia doamna consilier local Joița Alexandra - Ionela.
Art. 4. Se alege dintre membrii desemnați, potrivit art. 2 din prezenta, în comisia de soluționare a contestațiilor depuse în cadrul procedurii de vânzare a imobilelor aflate în proprietatea privată a Municipiului Sighișoara, în calitate de președinte al acesteia, doamna consilier local Tűrk Michaela, iar în calitate de secretar al acesteia doamna consilier local Mihai Ileana - Mirela.
Art. 5. Comisiile constituite potrivit prevederilor articolelor precedente sunt legal întrunite în prezența tuturor membrilor.

Art. 6. Deciziile comisiilor se adoptă cu votul majorității membrilor.

Art. 7. Ținând cont de faptul că aceste comisii constituite conform articolelor 1 și 2 din prezenta hotărâre nu au în componență personal din cadrul aparatului de specialitate al Primarului (fiind constituite exclusiv din consilieri locali și reprezentanți ai altor structuri, după caz), în lucrările lor vor fi sprijinite de către personal din cadrul Compartimentului Administrarea Domeniului Public şi Privat, personal care nu se substituie în atribuțiile comisiilor sau a persoanelor care asigură secretariatul comisiilor.

Art. 8. Comisiile constituite conform prevederilor prezentei hotărâri își vor stabili modul de lucru și obiectivele în baza cărora își vor desfășura activitatea pentru care au fost constituite și își vor îndeplini atribuțiile cu respectarea prevederilor legale în materie.

Art. 9. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, Compartimentul Administrarea Domeniului Public şi Privat – Direcția Arhitect Șef şi persoanele nominalizate în comisii. 

Art. 10. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 

                                                                

PREŞEDINTE DE ŞEDINŢĂ,
  

             Tűrk Michaela
                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Compartimentul Administrarea Domeniului Public şi Privat – Direcția Arhitect Șef;

  1 ex. pentru membrii comisiilor de evaluare și soluționare a contestațiilor depuse în cadrul procedurii licitației organizate în vederea vânzării bunurilor imobile proprietate privată a Municipiului Sighișoara. 

26 ex.  

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 27/27.02.2025

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


